Document ID: 32007R0728

NEUVOSTON ASETUS (EY) N:o 728/2007,
annettu 25 päivänä kesäkuuta 2007,
tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 26 artiklan,
ottaa huomioon komission ehdotuksen,
sekä katsoo seuraavaa:
(1)
Neuvosto antoi 20 päivänä joulukuuta 1996 asetuksen (EY) N:o 2505/96 (1). Yhteisön niiden tuotteiden, joihin mainittua asetusta sovelletaan, hankintatarpeet olisi tyydytettävä mahdollisimman suotuisin ehdoin. Sen vuoksi olisi avattava uusia, sopivan suuruisia tullittomia yhteisön tariffikiintiöitä häiritsemättä kuitenkaan näiden tuotteiden markkinoita.
(2)
Kahden autonomisen yhteisön tariffikiintiön määrät eivät ole riittävän suuria tyydyttämään yhteisön tuotannonalan tarpeita. Sen vuoksi näiden kiintiöiden määriä olisi korotettava.
(3)
Heinäkuun 1 päivästä heinäkuuta 2007 alkaen ei ole enää yhteisön etujen mukaista avata yhteisön tariffikiintiöitä yhdelle tuotteelle, jonka tullit on suspendoitu mainittuun päivämäärään asti. Kyseinen tuote olisi sen vuoksi poistettava asetuksen (EY) N:o 2505/96 liitteessä I olevasta taulukosta.
(4)
Asetus (EY) N:o 2505/96 olisi tämän vuoksi muutettava vastaavasti.
(5)
Tämän asetuksen taloudellinen merkitys huomioon ottaen olisi sovellettava Euroopan unionista tehtyyn sopimukseen sekä Euroopan yhteisöjen perustamissopimuksiin liitetyn, kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa olevaa määräystä asian kiireellisyydestä.
(6)
Koska asetusta on tarkoitus soveltaa 1 päivästä heinäkuuta 2007, sen olisi tultava voimaan välittömästi,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2505/96 liite I seuraavasti:
1)
lisätään tämän asetuksen liitteessä I vahvistetut tariffikiintiöt;
2)
korvataan tariffikiintiöitä, joiden järjestysnumerot ovat 09.2603, 09.2727 ja 09.2977, koskevat rivit tämän asetuksen liitteessä II olevilla riveillä;
3)
poistetaan tariffikiintiötä, jonka järjestysnumero on 09.2970, koskeva rivi.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä heinäkuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 25 päivänä kesäkuuta 2007.

Labels: 3
1
6